ddrg/super_eurlex huggingface dataset:
Euroopa Liidu Teataja L 075 , 24/03/2000 Lk 0044 - 0044



Komisjoni määrus (EÜ) nr 620/2000, 23. märts 2000, millega muudetakse nõukogu määrust (EÜ) nr 1722/1999 seoses Marokost pärit kõva nisu ja teatavate teraviljade töötlemisjääkide importimisega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. juuli 1999. aasta määrust (EÜ) nr 1722/1999 Alžeeriast, Marokost ja Egiptusest pärit kliide, peprede ja teatavate teraviljade tuulamise, jahvatamise või muu töötlemise tulemusel tekkinud töötlemisjääkide ja Marokost pärit kõva nisu importimise kohta, [1] eriti selle artiklit 6, ning arvestades järgmist: (1) Alates 1978. aastast kehtiva Euroopa Ühenduse ja Maroko vahelise koostöölepingu raames kliide, peprede ja kõva nisu impordil kohaldatavate soodustuste rakendussätted on ette nähtud määrusega (EÜ) nr 1722/1999. (2) Nimetatud koostööleping asendatakse alates 1. märtsist 2000 uue Euro-Vahemere assotsieerumislepinguga, mis on sõlmitud ühelt poolt Euroopa Ühenduste ja selle liikmesriikide [2] ning teiselt poolt Maroko Kuningriigi vahel. Sellel kuupäeval lõpevad varasemast koostöölepingust tulenevad soodustused. (3) Seetõttu tuleks muuta määrust (EÜ) nr 1722/1999 nii, et seal ei oleks enam viiteid Marokost pärit toodetele. (4) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1722/1999 muudetakse järgmiselt. 1. Artikkel 1 asendatakse järgmisega: "Artikkel 1 Käesoleva määrusega kehtestatakse Alžeeriast ja Egiptusest pärit kliide, peprede ja teatavate teraviljade tuulamise, jahvatamise või muu töötlemise tulemusel tekkinud töötlemisjääkide importimise erikorra suhtes kohaldatavad sätted." 2. Artikkel 2 asendatakse järgmisega: "Artikkel 2 CN-koodide 23023010–23024090 alla kuuluvate Alžeeriast pärit kliide, peprede ja teatavate teraviljade tuulamise, jahvatamise või muu töötlemise tulemusel tekkinud töötlemisjääkide ühendusse importimisel kohaldatavad tollimaksud on 40 % ühises tollitariifistikus sätestatud summast, mida on vähendatud 7,25 euro võrra tonni kohta." 3. Artikkel 4 asendatakse järgmisega: "Artikkel 4 Artikleid 2 ja 3 kohaldatakse kogu impordi suhtes, mille kohta importija esitab tõendid, et Alžeeria ja Egiptus on sisse nõudnud ekspordimaksu Alžeeriaga sõlmitud koostöölepingu artikli 21 või Egiptusega sõlmitud koostöölepingu artikli 20 kohaselt." 4. Artikkel 5 jäetakse välja. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. märtsist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. märts 2000 Komisjoni nimel komisjoni liige Franz Fischler [1] EÜT L 203, 3.8.1999, lk 16. [2] EÜT L 70, 18.3.2000, lk 2. --------------------------------------------------
Euroopa Liidu Teataja L 071 , 18/03/2000 Lk 0010 - 0010



Komisjoni määrus (EÜ) nr 593/2000, 13. märts 2000, millega peatatakse nõukogu määruse (EÜ) nr 2006/97 (milles sätestatakse teatavad Marokost pärit oliiviõli impordi erikorra rakenduseeskirjad) kohaldamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 9. oktoobri 1997. aasta määrust (EÜ) nr 2006/97, milles sätestatakse teatavad Marokost pärit oliiviõli impordi erikorra rakenduseeskirjad, [1] ning arvestades järgmist: (1) Euroopa Majandusühenduse ja Maroko Kuningriigi vahelise koostöölepingu [2] artiklitega 17 ja 18 ning B lisaga nähakse ette CN-koodide 1509 ja 1510 alla kuuluva täielikult Marokost pärit ja sealt otse ühendusse veetud oliiviõli impordi erikord. Kõnealuse erikorra rakendamise jätkamiseks pärast 1. jaanuari 1994 sõlmiti Maroko Kuningriigiga kirjavahetuse teel koostöölepingu kehtivusajaks kokkulepe. (2) Määrusega (EÜ) nr 2006/97 kehtestatakse teatavad kõnealuse korra rakenduseeskirjad, et kohandada kõnealust korda vastavalt mitmepoolsete kaubandusläbirääkimiste Uruguay vooru osana sõlmitud põllumajanduslepingu nõuetele. (3) Määruse (EÜ) nr 2006/97 artiklis 5 sätestatakse, et uue lepingu sõlmimise korral võtab komisjon sellest tulenevad kohandused vastu 22. septembri 1966. aasta määruse nr 136/66/EMÜ (õli- ja rasvaturu ühise korral duse kohta, [3] viimati muudetud määrusega (EÜ) nr 2702/1999 [4]) artiklis 38 sätestatud korras. Pärast ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel sõlmitud Euroopa-Vahemerepiirkonna assotsieerumislepingu [5] jõustumist 1. märtsil 2000 erikorda enam ei kohaldata. Seepärast tuleb seni, kuni määrus (EÜ) nr 2006/97 tunnistatakse nõukogu otsusega ametlikult kehtetuks, kohandada kõnealust määrust vastavalt uuele olukorrale, peatades selle kohaldamise alates uue lepingu jõustumisest. (4) Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Peatatakse nõukogu määruse (EÜ) nr 2006/97 kohaldamine. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. märtsist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. märts 2000 Komisjoni nimel komisjoni liige Franz Fischler [1] EÜT L 284, 16.10.1997, lk 13. [2] EÜT L 264, 27.9.1978, lk 2. [3] EÜT 172, 30.9.1966, lk 3025/66. [4] EÜT L 327, 21.12.1999, lk 7. [5] EÜT L 70, 18.3.2000. --------------------------------------------------
Official Journal L 179 , 18/07/2000 P. 0010 - 0010



KOMISJONI MÄÄRUS (EÜ) nr 1560/2000, 17. juuli 2000, millega muudetakse määrust (EÜ) nr 2771/1999, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega või- ja kooreturul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta,1 viimati muudetud määrusega (EÜ) nr 1040/2000,2 eriti selle artiklit 10, ning arvestades järgmist: (1) Komisjoni 16. detsembri 1999. aasta määrusega (EÜ) nr 2771/1999 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega või- ja kooreturul)3 nähakse ette sätted või tarnimise, lattu toomise, ladustamise ja laost väljaviimise kohta. Ettevõtjatele selguse tagamise huvides tuleks olemasolevad sätted uuesti sõnastada ning täpsustada nõudeid, mis käsitlevad eraladustuslepinguga hõlmatud või suhtes kohaldatavaid laokulusid ja kontrolli. (2) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2771/1999 muudetakse järgmiselt. 1. Artikli 17 lõike 2 teine ja kolmas lõik asendatakse järgmisega: "Tasutavad laokulud arvutatakse lattu toomise, laost väljaviimise ja ladustamise kulude standardsumma alusel vastavalt nõukogu määruse (EMÜ) nr 1883/78* artiklile 6. ___________________ * EÜT L 216, 5.8.1978, lk 1." 2. Artikli 33 lõige 3 asendatakse järgmisega: "3. Lepingulise ladustusaja lõpus peab pädev asutus juhuslike proovidega kontrollima kaalu ja märgistust. Kui maksimaalse lepingulise ladustusaja lõppedes on või veel laos, võib kõnealuseid kontrolle teha või laost väljaviimisel. Esimeses lõigus osutatud kontrolli eesmärgil teatab lepingupool pädevale asutusele asjaomastest laopartiidest vähemalt viis tööpäeva enne: i) 210päevase lepingujärgse maksimaalse ladustusaja lõppu, või ii) väljaviimistoimingute algust, kui tooted viiakse välja kõnealuse 210päevase ajavahemiku jooksul või pärast seda. Liikmesriik võib nõustuda lühema ajavahemikuga kui viis tööpäeva." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. juuli 2000 Komisjoni nimel komisjoni liige Franz FISCHLER 1 EÜT L 160, 26.6.1999, lk 48. 2 EÜT L 118, 19.5.2000, lk 1. 3 EÜT L 333, 24.12.1999, lk 11.
Euroopa Liidu Teataja L 238 , 22/09/2000 Lk 0026 - 0027



Komisjoni määrus (EÜ) nr 1997/2000, 21. september 2000, millega muudetakse määrust (EMÜ) nr 2273/93, millega määratakse kindlaks teravilja sekkumiskeskused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artiklit 5, ning arvestades järgmist: (1) Sekkumiskeskused on määratud kindlaks komisjoni määruse (EMÜ) nr 2273/93 [3] (viimati muudetud määrusega (EÜ) nr 2083/1999 [4]) lisas. Mõned liikmesriigid on soovinud teha kõnealusesse lisasse muudatusi ning nende taotlused tuleks rahuldada. (2) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2273/93 lisa muudetakse järgmiselt. 1. Punkti "Belgique/België" muudetakse järgmiselt: sekkumiskeskus Poperinge asendatakse keskusega Farciennes. 2. Punkti "Bundesrepublik Deutschland" muudetakse järgmiselt: a) sekkumiskeskus Oerbke bei Fallingsbostel asendatakse keskusega Rethem/Aller; b) sekkumiskeskus Semmenstedt asendatakse keskusega Frellstedt. 3. Punktis "France" on muudatused järgmised: Departemang | Väljajäetud keskused | Lisatud keskused | "Aube-10" | "Thennelières (pehme nisu )" | "Buchères (pehme nisu)" | "Isère-38" | "Salaise-sur-Sanne (oder)" | | "Oise-60" | "Creil (pehme nisu, kõva nisu, oder, mais)" | "Nogent-sur-Oise (pehme nisu, kõva nisu, oder, mais)" | "Rhône-69" | | "Villefranche-sur-Saône (mais)" | 4. Punkti "Sverige" muudetakse järgmiselt: sekkumiskeskus Nyköping nimetatakse ümber keskuseks Nyköping-Oxelösund. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. september 2000 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 193, 29.7.2000, lk 1. [3] EÜT L 207, 18.8.1993, lk 1. [4] EÜT L 256, 1.10.1999, lk 48. --------------------------------------------------
Official Journal L 193 , 29/07/2000 P. 0010 - 0010



NÕUKOGU MÄÄRUS (EÜ) nr 1670/2000, 20. juuli 2000, millega muudetakse määrust (EÜ) nr 1255/1999 piima- ja piimatooteturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 36 ja 37, võttes arvesse komisjoni ettepanekut,1 võttes arvesse Euroopa Parlamendi arvamust,2 võttes arvesse majandus- ja sotsiaalkomitee arvamust,3 pärast konsulteerimist regioonide komiteega ning arvestades järgmist: (1) Nõukogu määruse (EÜ) nr 1255/19994 artikliga 14 nähakse ette ühenduse abi teatava piima ja teatavate piimatoodete tarnimiseks haridusasutuste õpilastele, mille eesmärk on stimuleerida noorte hulgas piima tarbimist. Kõnealuse meetme hindamisel on selgunud, et haridusasutustele piima jaotamise kava mõjutab, kuigi piiratult, piimaturu tasakaalu. Hinnangus rõhutatakse lisaks, et kui kõnealune meede tühistada ja jätta koolilaste subsideeritud piimaga varustamine liikmesriikide kohustuseks, väheneb piimatoodete kättesaadavus ja tarbimine haridusasutustes veelgi. Seepärast on ühise põllumajanduspoliitika eesmärkide kohane jätkata kõnealuse meetme kohaldamist, kuigi vähendades sealjuures ühenduse abi taset. (2) Liikmesriikidel peaks olema võimalus täiendada ühenduse abi riikliku toetusega, vajaduse korral piimasektoris kehtestatava maksu abil, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1255/1999 artikli 14 lõiked 2 ja 3 asendatakse järgmisega: "2. Lisaks ühenduse abile võivad liikmesriigid anda riiklikku abi haridusasutuste õpilaste varustamiseks lõikes 1 täpsustatud toodetega. Liikmesriigid võivad rahastada riiklikku abi piimasektoris kehtestatava maksu abil või piimasektori mis tahes muu osalemise abil. 3. Täispiima puhul on ühenduse abi 75 % piima taotlushinnast. Muude piimatoodete puhul määratakse abi suurus kindlaks asjaomaste toodete piimasisaldust arvestades." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1. jaanuarist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. juuli 2000 Nõukogu nimel eesistuja F. PARLY 1 EÜT C 89, 28.3.2000, lk 22. 2 Arvamus on esitatud 3. mail 2000 (Euroopa Ühenduste Teatajas seni avaldamata). 3 Arvamus on esitatud 27. aprillil 2000 (Euroopa Ühenduste Teatajas seni avaldamata). 4 EÜT L 160, 26.6.1999, lk 48. Määrust on muudetud määrusega (EÜ) nr 1040/2000 (EÜT L 118, 19.5.2000, lk 1).
Nõukogu määrus (EÜ) nr 1040/2000,

16. mai 2000,

millega muudetakse määrust (EÜ) nr 1255/1999 piima- ja piimatooteturu ühise korralduse kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 36 ja 37,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades järgmist:

(1) Määruse (EÜ) nr 1255/1999 [4] artiklis 31 sätestatakse toetus, mida antakse teatavate kõnealuse määrusega hõlmatud toodete eksportimisel määruse II lisas loetletud kauba kujul ning mis põhineb nende toodete maailmaturuhindadel ning kõnealuste hindade ja ühenduse hindade erinevusel vastavalt piirangutele, mis tulenevad kooskõlas asutamislepingu artikliga 300 sõlmitud lepingutest.

(2) Mitme põllumajandussektori, eelkõige teravilja-, suhkru-, riisi- ja munasektori puhul määrab komisjon kindlaks, millised kaubad vastavad eksporditoetuse saamise tingimustele, sh kaubad, mis ei kuulu asutamislepingu I lisasse, et tagada olemasoleva ressursi võimalikult tõhusaks kasutamiseks vajalik paindlikkus. Seetõttu on asjakohane anda komisjonile sama volitus määrata kindlaks piimasektori kaubad, mis vastavad eksporditoetuse saamise tingimustele,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1255/1999 artikli 31 lõige 14 asendatakse järgmisega:

"14. Komisjon võtab artiklis 42 ettenähtud korras vastu käesoleva artikli üksikasjalikud rakenduseeskirjad, sealhulgas korraldused jaotamata või kasutamata ekspordikoguste ümberjaotamiseks, ja II lisa muudatused. Lõigete 8, 10, 11 ja 12 kohaldamise üksikasjalikud eeskirjad toodete suhtes, millele on osutatud artiklis 1 ja mida eksporditakse käesoleva määruse II lisas osutatud kauba kujul, võetakse siiski vastu määruse (EÜ) nr 3448/93 artiklis 16 ettenähtud korras."

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. mai 2000

Nõukogu nimel

eesistuja

L. Capoulas Santos

[1] EÜT C 89 E, 28.3.2000, lk 31.

[2] 3. mail 2000 esitatud arvamus (Euroopa Ühenduste Teatajas seni avaldamata).

[3] EÜT C 75, 15.3.2000, lk 14.

[4] EÜT L 160, 26.6.1999, lk 48.

--------------------------------------------------
Euroopa Liidu Teataja L 100 , 20/04/2000 Lk 0023 - 0023



Komisjoni määrus (EÜ) nr 822/2000, 19. aprill 2000, asutamislepingu I lisas loetlemata kaupade toetussertifikaatide suhtes vähenduskoefitsiendi kohaldamise kohta vastavalt määruse (EÜ) nr 1222/94 artiklile 6b EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. detsembri 1993. aasta määrust (EÜ) nr 3448/93, millega sätestatakse põllumajandussaaduste ja -toodete töötlemisel saadud teatavate kaupadega kauplemise kord, [1] viimati muudetud komisjoni määrusega (EÜ) nr 2491/98, [2] eriti selle artikli 8 lõike 3 esimest lõiku, võttes arvesse komisjoni 30. mai 1994. aasta määrust (EÜ) nr 1222/94, millega sätestatakse teatavatele asutamislepingu I lisas loetlemata kaupadena eksporditavatele põllumajandussaadustele ja -toodetele eksporditoetuste andmise korra ühised üksikasjalikud rakenduseeskirjad ja nende toetussummade kinnitamise kriteeriumid, [3] viimati muudetud määrusega (EÜ) nr 701/2000, [4] eriti selle artikli 6b lõikeid 6 ja 8, ning arvestades järgmist: (1) Juba väljaantud sertifikaatidele vastavate taotletud toetuste kogusumma on 305159263 eurot. Kui sellele lisada ajavahemikul 10.–14. aprillini 2000 esitatud taotlustele vastavad summad ning arvestada tulemus ümber aasta peale, on oht, et komisjon ei suuda täita määruse (EÜ) nr 1222/94 artikli 6b lõikes 8 sätestatud kohustusi. (2) Seetõttu tuleks eespool nimetatud nädala jooksul esitatud sertifikaatidele vastavate taotletud summade suhtes kohaldada artikli 6b lõigete 3 ja 4 kohaselt arvutatud vähenduskoefitsienti, ON VASTU VÕTNUD KÄESOLEVA MÄÄRUSE: Artikkel 1 Ajavahemikul 10.–14. aprillini 2000 taotletud toetussertifikaatide suhtes kohaldatakse vähenduskoefitsienti 0,68. Artikkel 2 Käesolev määrus jõustub 21. aprillil 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. aprill 2000 Komisjoni nimel komisjoni liige Erkki Liikanen [1] EÜT L 318, 20.12.1993, lk 18. [2] EÜT L 309, 19.11.1998, lk 28. [3] EÜT L 136, 31.5.1994, lk 5. [4] EÜT L 83, 4.4.2000, lk 6. --------------------------------------------------
Euroopa Liidu Teataja L 323 , 20/12/2000 Lk 0004 - 0004



Komisjoni määrus (EÜ) nr 2786/2000, 19. detsember 2000, millega muudetakse määrust (EÜ) nr 1623/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad turumehhanismide osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] eriti selle artiklit 33, ning arvestades järgmist: (1) Komisjoni määruse (EÜ) nr 1623/2000 [2] (muudetud määrusega (EÜ) nr 2409/2000 [3]) artiklis 63 sätestatakse määruse (EÜ) nr 1493/1999 artikliga 29 ettenähtud destilleerimise kohaldamiseeskirjad ning kõnealuse artikli lõikes 4 sätestatakse kuupäevad, mil liikmesriigid peavad teatama kaks korda kuus kõnealuse destilleerimise kohta sõlmitud lepingutest. Selleks et võtta arvesse jõuludega seotud vabu päevi teatavates liikmesriikides, tuleks jaanuaris toimuva esimeses teatamise kuupäev edasi lükata. (2) Määruse (EÜ) nr 1623/2000 artikli 100 lõike 2 punkti b esimeses lõigus sätestatakse teatavad alkoholikadu käsitlevad ülemmäärad, mis on vastuvõetavad veinist destilleeritud toodete puhul ladustamise ja transportimise eri etappidel. Kõnealuse lõike teises ja kolmandas lõigus sätestatakse kõnealuste ülemmäärade ühendatud kohaldamise eeskirjad. Need eeskirjad on valed ja neid tuleks parandada. (3) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1623/2000 artikli 63 lõikele 4 lisatakse järgmine lause: "Jaanuaris toimub teatamine mitte kuu viiendal, vaid kuu kümnendal päeval." Artikkel 2 1. Määruse (EÜ) nr 1623/2000 artikli 100 lõike 2 punkti b teine lõik asendatakse järgmisega: "Viienda ja/või kuuenda protsendimäära võib lisada teisele ja kolmandale protsendimäärale." 2. Määruse (EÜ) nr 1623/2000 artikli 100 lõike 2 punkti b kolmas lõik asendatakse järgmisega: "Seitsmenda ja/või kaheksanda protsendimäära võib lisada neljandale protsendimäärale." Artikkel 3 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2000 Komisjoni nimel komisjoni liige Franz Fischler [1] EÜT L 179, 14.7.1999, lk 1. [2] EÜT L 194, 31.7.2000, lk 45. [3] EÜT L 278, 31.10.2000, lk 3. --------------------------------------------------
Official Journal L 181 , 20/07/2000 P. 0035 - 0036



KOMISJONI MÄÄRUS (EÜ) nr 1576/2000, 19. juuli 2000, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta,1 viimati muudetud komisjoni määrusega (EÜ) nr 1509/2000,2 eriti selle artikli 6 lõikeid 3 ja 4, ning arvestades järgmist: 1) Saksamaa ja Rootsi on saatnud komisjonile vastavalt määruse (EMÜ) nr 2081/92 artiklile 5 taotlused teatavate nimede registreerimiseks geograafiliste tähistena. 2) Kooskõlas nimetatud määruse artikli 6 lõikega 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid. 3) Pärast käesoleva määruse lisas loetletud nimede avaldamist Euroopa Ühenduste Teatajas3 on komisjonile esitatud kõnealuste nimede kohta määruse (EMÜ) nr 2081/92 artikli 7 kohased vastuväited, kuid kõnealused vastuväited on osutunud põhjendamatuteks ja seega vastuvõetamatuteks, kuna nendes ei tõestata piisavalt seda, et asjaomased nimed ei vasta kõnealuses määruses sätestatud kriteeriumidele. 4) Seepärast tuleks kõnealused nimed kanda kaitstud päritolunimetuste ja geograafiliste tähiste registrisse ning võtta kaitstud geograafilise tähisena kaitse alla kogu ühenduses. 5) Käesoleva määruse lisaga täiendatakse komisjoni määruse (EÜ) nr 2400/964 (viimati muudetud määrusega (EÜ) nr 1338/20005) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud geograafilise tähisena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja geograafiliste tähiste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuli 2000 Komisjoni nimel komisjoni liige Franz FISCHLER LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Leib, saiakesed ja pirukad, koogid, kondiitritooted, küpsised ja muud pagaritooted SAKSAMAA Meißner Fummel (KGT) ROOTSI Skånsk spettkaka (KGT) 1 EÜT L 208, 24.7.1992, lk 1. 2 EÜT L 174, 13.7.2000, lk 7. 3 EÜT C 263, 17.9.1999, lk 4; 2.9.1999, lk 3. 4 EÜT L 327, 18.12.1996, lk 11. 5 EÜT L 154, 27.6.2000, lk 5.
Euroopa Liidu Teataja L 187 , 26/07/2000 Lk 0011 - 0011



Komisjoni määrus (EÜ) nr 1628/2000, 24. juuli 2000, millega parandatakse kolmandat korda määrust (EÜ) nr 1802/95, millega muudetakse määrusi, millega enne 1. veebruari 1995 on piima- ja piimatooteturul kindlaks määratud teatavad hinnad ja summad, mille väärtust eküüdes on põllumajanduslike ümberarvestuskursside paranduskoefitsiendi tühistamise tõttu korrigeeritud EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuni 1992. aasta määrust (EMÜ) nr 1600/92 teatavate põllumajandussaaduste suhtes Assooridele ja Madeirale kohaldatavate erimeetmete kohta, [1] viimati muudetud määrusega (EÜ) nr 1257/1999, [2] eriti selle artiklit 10, ning arvestades järgmist: (1) Komisjoni määruse (EÜ) nr 1802/95 [3] (viimati muudetud määrusega (EÜ) nr 904/96 [4]) lisas on leitud viga. See viga tuleks parandada. (2) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1802/95 lisas asendatakse komisjoni määrusega (EMÜ) nr 2219/92 [5] seonduvad summad järgmistega: 1 | 2 | 3 | 4 | 5 | Määrus | Viited | Varasem summa parandus- koefitsiendi kohaldamisel | Uus summa | Alates 1. septembrist 1995 kohaldatav uus summa | (EMÜ) nr 2219/92 | Artikli 3 punkt b | 2,5 | 3,019 | 3 | 5 | 6,04 | 6 | 7,5 | 9,06 | 9 | Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. juuli 2000 Komisjoni nimel komisjoni liige Franz Fischler [1] EÜT L 173, 27.6.1992, lk 1. [2] EÜT L 160, 26.6.1999, lk 80. [3] EÜT L 174, 26.7.1995, lk 27. [4] EÜT L 122, 22.5.1996, lk 4. [5] EÜT L 218, 1.8.1992, lk 75. --------------------------------------------------